”Goodbye to Yesterday” on virolaisten Elina Bornin ja Stig Rästan esittämä kappale. He osallistuivat kappaleella Eesti Laul -kilpailuun 2015 voittaen sen ylivoimaisesti yli 70 000 äänellä, mikä on suurin äänisaalis koko kilpailun historiassa. Voiton myötä he pääsivät edustamaan Viroa vuoden 2015 Eurovision laulukilpailuun. Elina Born oli aiemmin hakenut edustuspaikkaa kerran ja Stig Rästa useita kertoja.